钦定古今图书集成/明伦汇编/闺媛典/第316卷 > 皇清四十九 > 汪应𬀩妻金氏〈媳黄氏附〉
## 钦定古今图书集成/明伦汇编/闺媛典/第316卷 > 皇清四十九 > 汪应𬀩妻金氏〈媳黄氏附〉

按《仪真县志》：“金氏，进士金怀玉妹，汪应𬀩妻。年二十而寡，子士纮仅周岁，苦守成立。生孙开诗，纮又早丧，媳黄氏矢志如姑。金年七十二，黄年五十一终。”

===周栗妻谢氏===

按《仪真县志》：“谢氏，周栗妻，诸生谢朝章女。生子耀，仅两月而栗亡，氏恸不欲生，勺水不入口，绝粒待死。诸姻眷交相慰曰：‘姑老而家贫，汝死，姑与子将谁托？莫若守之’。乃始强进糜粥，足不窥户外。织纴组绣以奉姑。姑死葬祭尽力兼葬。翁及夫三柩，皆氏女红所积。耀长，奉母教，循循蹈规矩，守节五十馀载，年近八十” 终。